टाइम 8, बागसा,  आगष्ट 16 : बागसा जिल्ला तामुलपुर महकुमानि सिङाव  थानाय भुटान हाजोनिफ्राय बोहैबोनाय मथंगा दैसानि सायाव थानाय औवानि 400 मिटार  दालांखौ  थांनाय हरनि  समाव सोरबा सिनाय हायै दुथांफोरा सावनानै गालाङो। ओनसोलनि सुबुंफोरा फोरमायनाय बायदिब्ला फैबाय थानाय बि टि सि बिसायख’थिनि बारहावाखौ गाज्रि खालामनो थाखायनो दुथांफोरा सावना गालांदों होननानै सन्देह खालामदों। ओनसोलनि सुबुंफोरा मिथिहोनाय बादिब्ला  ब्लाव-ब्लाव जोंबाय थानाय अर आरो जोंनाय औवाया बेरबाय थानायखौ खाथिनि सुबुङा नुसन हरनानै होसिख्रावो आरो ओनसोलनि सुबुंफोरा अरखौ खोमोरफैयो। गोलाव बोसोर सिगांनिफ्रायनो कावलि ओनसोलनि मथंगा दैमायाव दालां गैयामोन, थांनाय 2019 इं माइथायाव ओनसोलनि सुबुंफोरा ज’यै बा लाखनि बाजेतजों औवानि दालांखौ बानायनानै लादोंमोन।